Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: 17/2000. (V. 26.) AB határozat, ABH 2000, 112, 115.; 624/E/1999. AB határozat, ABH 2002, 1023, 1035. stb.].
Paragraph Index: 1676

1. A kötelezõ gépjármû-felelõsségbiztosítás zárt rendszert alkot. A gépjármûvek üzemben tartói kötelesek felelõsségbiztosítást kötni, a biztosítókat pedig szerzõdéskötési kötelezettség terheli. A biztosítási szerzõdések tartalmát is jogszabály határozza meg. [Jelenleg a Kgfbtv. 5. § skk., 2009. december 31-ig az R. 1. számú melléklete]. A rendszer zártságán azt értem, hogy minden Magyarországon forgalomban lévõ (illetve közlekedõ) gépjármûnek rendelkeznie kell felelõsségbiztosítással, és minden gépjármûkárra kell lennie biztosítónak. Mivel a rendszer a biztosítottak magánjogi (deliktuális, illetve veszélyes üzemi, Ptk. 345. §) felelõsségéhez igazodik, a biztosítottak megmaradnak a végsõ felelõsnek. A rendszer zártságát több intézmény biztosítja. Az egyik a biztosítók szerzõdéskötési kötelezettsége – amely megfelel a gépjármû üzembentartója biztosítási kötelezettségnek –, míg a másik (a károsultak számára fontos) szabály szerint az ismeretlen vagy nem biztosított gépjármû által okozott károkat a biztosítók által fenntartott Kártalanítási Számla téríti meg [Kgfbtv. 35. § skk., R. 3. § (3) bekezdése, 7. §]. Hasonló a helyzet a külföldi gépjármûvekkel is. A rendszer zártsága a kötelezõ gépjármû-felelõsségbiztosítás rendszerének lényeges tulajdonsága. Ez biztosítja, hogy minden gépjármû által okozott kár megtérüljön (akkor is, ha okozója ismeretlen vagy nem biztosított), biztosítja továbbá, hogy a gépjármû-felelõsségbiztosítással rendelkezõkkel szemben – a jogszabályban foglalt kivételektõl eltekintve – a biztosítási díjon túl további polgári jogi követelések ne legyenek érvényesíthetõk. Ez utóbbi valóban a jogbiztonságukat is szolgálja.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes